Predkladacia správa

Návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel v znení neskorších predpisov sa predkladá podľa § 136 ods. 3 písm. a) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. 429/2022 Z. z. 

Cieľom predkladaného návrhu vyhlášky je aktualizácia a spresnenie ustanovení upravujúcich podrobnosti v oblasti schvaľovania vozidiel, odstránenie aplikačných nejasností a zosúladenie vnútroštátnej právnej úpravy s právom Európskej únie, najmä s nariadením Európskeho parlamentu a Rady (EÚ) 2025/14 o schvaľovaní necestných pojazdných strojov prevádzkovaných na verejných pozemných komunikáciách a dohľade nad trhom s nimi a o zmene nariadenia (EÚ) 2019/2020 (Ú. v. EÚ L, 2025/14, 8.1. 2025).

Návrh vyhlášky zároveň reaguje na potreby aplikačnej praxe v oblasti povoľovania výnimiek z technických požiadaviek pre vozidlá a zjednodušuje administratívne postupy pri schvaľovaní vozidiel, najmä v prípadoch elektronického sprístupnenia osvedčenia o zhode COC výrobcom schvaľovaciemu orgánu.

[bookmark: _GoBack]Účinnosť vyhlášky sa navrhuje 1. januára 2027 vzhľadom na dĺžku legislatívneho procesu a vzhľadom na účinnosť zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (parlamentná tlač č. 1326). 

Návrh vyhlášky sa netýka pôsobnosti miestnej územnej samosprávy.

